แอสเซท พลัสฟันธงกน.ลดดอกเบี้ย0.50%
บลจ.แอสเซท พลัส ฟันธงกนง.ลดดอกเบี้ย 0.5% รอเปิดขายกองทุนตราสารหนี้ 6 เดือน ผลตอบแทน 3.25% ต่อปี
29 ต.ค. 2565

บลจ.แอสเซท พลัส ฟันธงกนง.ลดดอกเบี้ย 0.5% รอเปิดขายกองทุนตราสารหนี้ 6 เดือน ผลตอบแทน 3.25% ต่อปี
น.ส.จารุลักษณ์ เรืองสุวรรณ ผู้อำนวยการอาวุโส ฝ่ายการขายและการตลาด บริษัทหลักทรัพย์จัดการกองทุน (บลจ.) แอสเซท พลัส  กล่าวว่า  คาดว่าธนาคารแห่งประเทศไทย (ธปท.) น่าจะปรับลดอัตราดอกเบี้ยนโยบายที่ 0.50% ในการประชุมคณะกรรมการนโยบายการเงินสิ้นเดือนพ.ย.นี้ เนื่องจากผลกระทบจากมหาอุทกภัยมีความเสียหายมากกว่าที่หลายฝ่ายคาดการณ์ไว้ ส่งผลให้หลายหน่วยงานปรับลดประมาณการการขยายตัวของ GDP ปีนี้ลง
ทั้งนี้ บริษัทฯ คาดว่า แนวโน้มอัตราดอกเบี้ยนโยบายในปีหน้าน่าจะทรงตัวอยู่ที่ระดับ 3.00% จากมาตรการกระตุ้นเศรษฐกิจของรัฐบาล และการบริโภคของภาคประชาชนที่น่าจะปรับตัวขึ้นหลังจากน้ำลด 
ขณะเดียวกันในวันที่ 6 ธ.ค. บริษัทฯ จะปิดขายและรับซื้อคืนรอบใหม่ (Rollover) กองทุนเปิดแอสเซทพลัสตราสารหนี้ทวีทรัพย์ 2 (ASP-TFIXED2) ซึ่งเป็นกองทุนตราสารหนี้ ที่เสนอขายเป็นรอบระยะเวลา โดยรอบการลงทุนนี้ จะพิจารณาลงทุนในพันธบัตรรัฐบาลไทย ตั๋วแลกเงินธนาคารพาณิชย์ และสถาบันการเงินของไทย อายุประมาณ 6 เดือน  โดยคาดว่าสามารถให้ผลตอบแทนหลังหักค่าใช้จ่ายได้อยู่ที่ 3.25% ต่อปี